  Наталья Тетерина 3-тӥ толсурлы Удмуртиын 574 сюрс 446 адями грипплы пумит прививка пуктӥз. Со пӧлысь 10 сюрслэсь тросэз вакцинациез ужан интыысьтыз висъям коньдонэн ортчиз, ивортэ Роспотребнадзорлэн элькунъя управлениезлэн пресс-службаез. Кызьы пусъемын ивортонын, вакцинация пуэдэз алонын тужгес пайдаё амал луэ. Кылем арын прививка пуктэмъёс пӧлын секыт висьёс ӧз пумиськылэ. Элькунын улӥсьёс та эпидемиологи вакытэ пуэдлэн тужгес вӧлмоно вирусъёсызлы пумит вакцина пуктыны быгато. Ватсалом, 26-тӥ шуркынмонысен 2-тӥ толсурозь Удмуртиын паласькись лек вирус инфекциен 10 сюрс 100 адями черлаз. Арлыдъя вань группаосын висисьёслэн лыдзы эпидеми гожез ӧз ортчы. Тужгес трос черлан учыръёс Глаз, Пичи Пурга, Грак, Сарапул, Каракулино но Юкаменск ёросъёсын пусъемын. Грипп туннэ нуналлы пусйымтэ.  Тегъёс: Тазалык Удмуртия грипп вакцина прививка  